|  |  |  |
| --- | --- | --- |
|  | | **15.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **E L Ő T E R J E S Z T É S** | | |
| A Képviselő-testület 2016. február 25-i rendes nyilvános ülésére | | |
|  | | |
| Előterjesztő megnevezése: | Markót Imre | |
| Iktatószám: | 2-36/2016-F-1 | |
| Tárgy: | Az önkormányzati intézmények Alapító okiratainak módosításáról | |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló | |
| Döntéshozatal: | **Minősített többség** (Mötv. 50. §) | |
| Melléklet: | 1 db **határozat tervezet**  6 db **módosító okirat**  6 db **alapító okirat** | |
| Készítette: | Pozderka Judit, osztályvezető | |
| Véleményezte: | **Oktatási és Kulturális Bizottsága** | |
| Törvényességi véleményezésre bemutatva: | 2016. február 15. | |

**Tisztelt Képviselő-testület!**

A kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII.29.) NGM rendelet (a továbbiakban: NGM rendelet) módosításáról szóló 44/2015. (XII.30.) NGM rendelet tartalmazza a kormányzati funkció kódok 2016. január 1-jétől érvényes változását. A Magyar Államkincstár az államháztartásról szóló 2011. évi CXCV. törvény végrehajtásáról szóló 368/2011. (XII.31.) Korm. rendelet (a továbbiakban: Ávr.) felhatalmazása alapján hivatalból indított eljárás keretében az NGM rendelet szerint hatályát vesztett alaptevékenységi kormányzati funkció kódokat a Magyar Államkincstár törölte, ahol pedig lehetséges volt az új kormányzati funkció kódnak megfeleltetés, ott nyilvántartásba bejegyezte az új kódot vagy kódokat. Az NGM rendelet 12. §-a alapján a törzskönyvi nyilvántartásba bejegyzettek teljes körénél 2016. március 1-jéig gondoskodni kell a létesítő okiratok 2016. január 1-jétől érvényes kormányzati funkcióknak megfelelő aktualizálásáról. A kormányzati funkció módosítás miatti változás-bejelentési kérelmet az Ávr. 167/c. § (5) bekezdés rendelkezése szerint legkésőbb 2016. március 9-ig kell benyújtani a Magyar Államkincstárhoz.

Törökszentmiklós Városi Önkormányzat fenntartásában működő intézmények vezetői és a Polgármesteri Hivatal a módosítás hatálybalépését követően megkezdte az intézmények alapító okiratainak felülvizsgálatát.

Az államháztartásról szóló 2011. évi CXCV törvény (Továbbiakban: Áht.) 8/A. § (2) bekezdése és 11.§ (7) bekezdéseire is, mely alapján 2015. január 1-jétől „formanyomtatványok” használatát írja elő az alapító, megszüntető és módosító okiratok tekintetében.

Áht. 8/A. § (2) Az alapító okiratot és annak módosítását az alapító szerv – az Országgyűlés vagy a Kormány által alapított költségvetési szerv alapító okiratát és annak módosítását az irányító szerv, a minisztériumét és a kormányhivatalét a miniszterelnök – adja ki a kincstár által rendszeresített formanyomtatvány alkalmazásával.”

Az Áht. 111. § (26) bekezdése rendelkezik arról, hogy  a költségvetési szerv alapító okiratának a Magyarország 2015. évi központi költségvetésének megalapozásáról szóló 2014. évi XCIX. törvény hatálybalépését követő módosításánál az alapító okiratot a kincstár által közzétett formanyomtatványnak megfelelően kell módosítani.

Figyelemmel az államháztartásról szóló törvény végrehajtásáról 368/2011. (XII.31.) Korm. rendelet 5.§ (1) – (4) bekezdésében foglaltakra, az alapító okiratnak a következőket kell tartalmaznia:

„(1) Az alapító okirat tartalmazza a költségvetési szerv

*a)* megnevezését magyar nyelven és idegen nyelven, továbbá rövidített nevét,

*b)* székhelyét, telephelyeit,

*c)* alapításáról rendelkező jogszabály teljes megjelölését, ha az alapításról jogszabály rendelkezett,

*d)* irányító szervének vagy felügyeleti szervének megnevezését, székhelyét,

*e)* illetékességét, működési területét,

*f)* közfeladatát, alaptevékenységét, ezek kormányzati funkció szerinti megjelölését és főtevékenységének államháztartási szakágazati besorolását,

*g)* vezetőjének megbízási rendjét, és

*h)* alkalmazásában álló személyek jogviszonyának megjelölését.

(2) Az alapító okirat – az (1) bekezdésben foglaltakon túl – az alábbiak fennállása esetén tartalmazza a költségvetési szerv

*a)* jogelődjének megnevezését, székhelyét,

*b)* vállalkozási tevékenysége felső határát a módosított kiadási előirányzatok arányában,

*c)* megszűnésének időpontját vagy pontos feltételét, ha a költségvetési szerv határozott időre vagy bizonyos feltétel bekövetkeztéig jön létre.

(3) Ha az Áht. 9. § *a)* pontja szerinti hatáskörök gyakorlására jogosult és az irányító szerv személye nem azonos, az alapító okiratban mindkettőt meg kell jelölni.

(4) Az alapító okirat módosítása esetén el kell készíteni és a módosító okirathoz csatolni az alapító okirat módosításokkal egységes szerkezetbe foglalt változatát is. Az alapító okirat módosításokkal egységes szerkezetbe foglalt változatát nem kell aláírni, azon a Kincstár igazolja, hogy az alapító okirat egységes szerkezetbe foglalt változata megfelel az alapító okirat módosítások szerinti tartalmának.”

**Tisztelt Képviselő-testület!**

A fentiek figyelembe vételével, kérem az alábbi határozati javaslatok elfogadását.

Törökszentmiklós, 2016. február 12.

**Markót Imre**

**polgármester**

**\_\_\_ /2016. ( \_\_\_ ) Kt.**

**H a t á r o z a t:**

Törökszentmiklós Városi Önkormányzat Képviselő-testülete Törökszentmiklós Város Bölcsődéjének Alapító Okiratának módosítását a határozat mellékletét képező formában elfogadja.

Az Alapító Okirat módosításokkal egységes szerkezetbe foglalt változatát a határozat melléklete szerint elfogadja.

Törökszentmiklós Városi Önkormányzat Képviselő-testülete felhatalmazza Markót Imre polgármestert a Magyar Államkincstár által kért esetleges technikai hiánypótlás végrehajtására.

Felelős: Markót Imre Polgármester

Dr. Majtényi Erzsébet jegyző

Határidő: Azonnal

**\_\_\_ /2016. ( \_\_\_ ) Kt.**

**H a t á r o z a t:**

Törökszentmiklós Városi Önkormányzat Képviselő-testülete Törökszentmiklósi Városi Óvodai Intézmény Alapító Okiratának módosítását a határozat mellékletét képező formában elfogadja.

Az Alapító Okirat módosításokkal egységes szerkezetbe foglalt változatát a határozat melléklete szerint elfogadja.

Törökszentmiklós Városi Önkormányzat Képviselő-testülete felhatalmazza Markót Imre polgármestert a Magyar Államkincstár által kért esetleges technikai hiánypótlás végrehajtására.

Felelős: Markót Imre Polgármester

Dr. Majtényi Erzsébet jegyző

Határidő: Azonnal

**\_\_\_ /2016. ( \_\_\_ ) Kt.**

**H a t á r o z a t:**

1. Törökszentmiklós Városi Önkormányzat Képviselő-testülete Törökszentmiklós Városi Önkormányzat Városellátó Szolgálat Alapító Okiratának módosítását a határozat melléklete szerinti formában elfogadja.
2. Az Alapító Okirat módosításokkal egységes szerkezetbe foglalt változatát a határozat melléklete szerint elfogadja.
3. Törökszentmiklós Városi Önkormányzat Képviselő-testülete felhatalmazza Markót Imre polgármestert a Magyar Államkincstár által kért esetleges technikai hiánypótlás végrehajtására.

Felelős: Markót Imre Polgármester

Dr. Majtényi Erzsébet jegyző

Határidő: Azonnal

**\_\_\_ /2016. ( \_\_\_ ) Kt.**

**H a t á r o z a t:**

1. Törökszentmiklós Városi Önkormányzat Képviselő-testülete Törökszentmiklósi Polgármesteri Hivatal Alapító Okiratának módosítását a határozat mellékletét képező formában elfogadja.
2. Az Alapító Okirat módosításokkal egységes szerkezetbe foglalt változatát a határozat melléklete szerint elfogadja.
3. Törökszentmiklós Városi Önkormányzat Képviselő-testülete felhatalmazza Markót Imre polgármestert a Magyar Államkincstár által kért esetleges technikai hiánypótlás végrehajtására.

Felelős: Markót Imre Polgármester

Dr. Majtényi Erzsébet jegyző

Határidő: Azonnal

Értesülnek:

1. Markót Imre polgármester
2. Dr. Majtényi Erzsébet jegyző
3. Magyar Államkincstár
4. Közpénzügyi Osztály
5. Szervezési Osztály
6. Irattár